Държавен вестник, бр. 46, 2010 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  46
 – веригите за ПСНН, за които номиналното 
напрежение не превишава 25 V променливо или 
60 V постоянно, и ако достъпните токопроводими 
части и/или тоководещите части са свързани чрез 
защитен проводник към главната защитна клема.
Във всички други случаи основна защита не е 
необходима, когато номиналното напрежение на 
веригите за БСНН и ПСНН не превишава 12 V 
променливо или 30 V постоянно.
6. Допълнителна защита
6.1. Допълнителна защита чрез прекъсвачи за 
токове с нулева последователност
6.1.1. Използването на прекъсвачи за токове с 
нулева последователност с ток на задействане не 
по-голям от 30 mA се приема като допълнителна 
защита в променливотоковите мрежи в случай 
на излизане от строя на основната защита (за­
щитата срещу директен допир) и/или на мерките 
за защита при дефект (защитата при индиректен 
допир), както и в случай на небрежност от страна 
на потребителите.
6.1.2. Използването на прекъсвачи за токове 
с нулева последователност не се приема за дос­
татъчна мярка за пълна защита и не премахва 
необходимостта от прилагане на една от защитните 
мерки, описани в т. 2 – 5.
6.2. Допълнителна защита чрез защитно израв­
няване на потенциалите и заземяване
6.2.1. Допълнителната защита чрез защитно 
изравняване на потенциалите и заземяване се 
приема за допълнение към защитата при дефект 
(защитата при индиректен допир). Тя не изключва 
необходимостта от изключване на захранването 
по други причини, например защита срещу пожар, 
термични напрежения в оборудването и др.
Допълнителната защита чрез защитно израв­
няване на потенциалите и заземяване може да 
включва всички достъпни за едновременно допира­
не токопроводими части на фиксирано оборудване 
или на токопроводими елементи, включително 
доколкото е възможно, основната арматура на 
стоманобетонните конструкции на сградите. Към 
защитното изравняване на потенциалите трябва да 
бъдат свързани защитните проводници на цялото 
оборудване, включително и на инсталационните 
контакти.
6.2.2. Когато има съмнение относно ефектив­
ността на защитното изравняване на потенци­
алите, трябва да бъде извършена проверка, за да 
се потвърди, че съпротивлението R между всяка 
разглеждана достъпна токопроводима част и всеки 
токопроводим елемент, достъпни за едновременно 
допиране, отговаря на следното условие:
R ≤ 50 V/Ia за променлив ток и R ≤ 120 V/Ia 
за постоянен ток,
където Ia е токът на задействане, А, на защит­
ното устройство:
 – за прекъсвачи за токове с нулева последо­
вателност IΔn;
 – за защитни устройства срещу свръхток – 
токът, предизвикващ задействане за време до 5 s.
7. Начини за реализиране на основна защита 
(защита срещу директен допир)
7.1. Изолация на тоководещите части
Тоководещите части трябва да са изцяло покри­
ти с изолация, която може да се премахне само 
чрез разрушаване.
Изискванията към изолацията на електрообо­
рудването са определени в приложимите за него 
стандарти.
7.2. Прегради или обвивки
7.2.1. Тоководещите части трябва да са в об­
вивки или зад прегради, които осигуряват степен 
на защита най-малко IPXXB или IP2X, освен 
когато се използват големи отвори по време на 
подмяна на части, като предпазители или фасунги, 
или където големите отвори са необходими, за да 
може оборудването да функционира правилно в 
съответствие с изискванията за това оборудване:
 – трябва да се вземат подходящи мерки, които 
да предотвратят допир по невнимание на хора или 
животни с тоководещите части, и
 – трябва да се осигури, доколкото е възможно 
на практика, пълната информираност на хората 
за възможността да се допрат през отворите до 
части под напрежение, които не трябва да бъдат 
допирани самоволно,
 – отворите трябва да са толкова малки, колкото 
това е възможно, с оглед спазване на изискванията 
за правилно функциониране и подмяна на елемент.
7.2.2. Хоризонталните горни повърхности на 
обвивките, които са лесно достъпни, трябва да 
осигуряват степен на защита поне IPXXD или IP4X.
7.2.3. Преградите и обвивките трябва да са здра­
во закрепени по местата си и да имат достатъчна 
стабилност и износоустойчивост, за да поддържат 
изискваните степени на защита с достатъчно раз­
деляне спрямо тоководещите части при известните 
условия на нормална експлоатация, като се отчитат 
и външните въздействия.
7.2.4. Когато е необходимо да се премахнат 
преградите, да се отворят обвивките или да се 
снемат части от обвивките, това трябва да е въз­
можно единствено посредством:
 – използване на инструмент или ключ, или
 – изключване на захранването на тоководещите 
части, които са обект на защита, посредством тези 
прегради или обвивки, като възстановяването на 
захранването трябва да е възможно само след като 
преградите или обвивките са поставени обратно 
на мястото им, или
 – разполагане на втора междинна преграда, 
осигуряваща най-малко степен на защита IPXXB 
или IP2X, която може да се премахне само с 
използване на инструмент или ключ.
7.2.5. Когато зад преграда или обвивка е 
инсталирано оборудване, което може да запази 
опасни електрически заряди и след като е било 
изключено (кондензатори и др.), трябва да има 
поставен предупредителен знак. Малки конденза­
тори като тези, използвани за гасене на дъга, за 
закъснение на сработването на релета и др., не 
се разглеждат като опасни.
Случайният допир не се смята за опасен, когато 
напрежението, възникващо от статични заряди, не 
превишава 120 V постоянно за период, по-малък 
от 5 s след изключване на захранването.
8. Затруднен достъп и разполагане на недос­
тъпни места
8.1. Приложение